
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 85 

17 Μαρτίου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 122 
Ανασύσταση του Υπουργείου Τουρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 24 παράγραφος 4 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚΑ' 137). 

β. Του άρθρου 2 του Ν. 1835/1989 «Σύσταση Υπουργεί¬ 
ου Τουρισμού και ρύθμιση θεμάτων δημόσιας διοίκησης» 
(ΦΕΚΑ'76). 

γ. Του Π.Δ. 207/1989 «Καθορισμός αρμοδιοτήτων 
Υπουργείου Τουρισμού» (ΦΕΚΑ' 98). 

δ. Του Ν. 2160/1993 «Ρυθμίσεις για τον Τουρισμό και 
άλλες διατάξεις» (ΦΕΚΑ' 118). 

ε. Του Π.Δ. 459/1993 «Ανασύσταση του Υπουργείου 
Τουρισμού και καθορισμός των αρμοδιοτήτων του» (ΦΕΚ 
Α' 193). 

στ. Του Π.Δ. 27/1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚΑ' 19). 

ζ. Του Π.Δ. 142/2001 «Σύσταση Γενικής Γραμματείας 
Τουρισμού στο Υπουργείο Ανάπτυξης» (ΦΕΚΑ' 123). 

η. Το Π.Δ. 313/2001 «Μεταφορά αρμοδιοτήτων από τον 
Ε.Ο.Τ. στο Υπουργείο Ανάπτυξης και στις Περιφέρειες, 
σύσταση υπηρεσιών και θέσεων προσωπικού στη Γενική 
Γραμματεία Τουρισμού και στις περιφέρειες, μεταφορά 
πόρων και ρύθμιση των αναγκαίων λεπτομερειών» (ΦΕΚ 
Α' 211). 

θ. Του άρθρου 29Α'του Ν. 1558/1985 το οποίο προστέ¬ 
θηκε με το άρθρο 27 του Ν. 2081/1992 (ΦΕΚ Α' 154) και 
αντικαταστάθηκε με το άρθρο 1 παρ. 2ατου Ν. 2469/1997 
(ΦΕΚΑ'38). 

2. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη, το ύψος της οποίας δεν 
μπορεί να υπολογισθεί ακριβώς. 

3. Την γνωμοδότηση του Συμβουλίου της Επικράτειας 
130/04 με πρόταση του Πρωθυπουργού, αποφασίζουμε: 

Άρθρο 1 

1. Το Υπουργείο Τουρισμού που είχε συγχωνευθεί με το 
άρθρο 1 εδάφιο α του Π.Δ. 27/1996 (ΦΕΚ Α' 27) στο 
Υπουργείο Ανάπτυξης, ανασυνιστάται και μεταφέρεται 


σε αυτό το σύνολο των υπηρεσιών και των θέσεων του 
προσωπικού της Γ ενικής Γ ραμματείας Τουρισμού. 

2. Η Γενική Γραμματεία Τουρισμού του Υπουργείου 
Ανάπτυξης καταργείται. 

Άρθρο 2 

1. Στο ανασυνιστώμενο Υπουργείο Τουρισμού μεταφέ- 
ρονται όλες οι θέσεις μονίμων υπαλλήλων ή υπαλλήλων 
με σχέση εργασίας ιδιωτικού δικαίου ή με οποιαδήποτε 
άλλη έννομη σχέση και οι υπάλληλοι που κατέχουν τις θέ¬ 
σεις αυτές θερωρούνται εφ’ εξής υπάλληλοι του Υπουρ¬ 
γείου Τουρισμού με το βαθμό τον οποίο κατέχουν ή την 
έννομη σχέση με την οποία απασχολούνται μέχρι σήμερα 
στην Γ ενική Γ ραμματεία Τουρισμού του Υπουργείου Ανά¬ 
πτυξης. 

2. Γ ια την μεταφορά του προσωπικού από την Γ ενική 
Γραμματεία Τουρισμού του Υπουργείου Ανάπτυξης στο 
Υπουργείο Τουρισμού εκδίδεται διαπιστωτική πράξη από 
τον Υπουργό Τουρισμού. 

3. Η θέση του Γενικού Γραμματέα Τουρισμού της Γενι¬ 
κής Γ ραμματείας Τουρισμού που είχε συσταθεί με το άρ¬ 
θρο 4του Π.Δ. 142/2001 καταργείται. 

Άρθρο 3 

Το ανασυνιστώμενο Υπουργείο Τουρισμού έχει τις αρ¬ 
μοδιότητες που ασκούνται σήμερα από τη Γ ενική Γ ραμ¬ 
ματεία Τουρισμού του Υπουργείου Ανάπτυξης σύμφωνα 
με τις κείμενες διατάξεις και ιδίως τα άρθρα 2 και 3 του 
Π.Δ. 459/1993, το Π.Δ. 207/1989, το άρθρο 3 του Π.Δ. 
142/2001 και το άρθρο 1 του Π.Δ. 313/2001. 

Άρθρο 4 

Στο Υπουργείο Τουρισμού μεταφέρεται από το Υπουρ¬ 
γείο Ανάπτυξης το αρχείο που αντιστοιχεί στις αρμοδιό¬ 
τητες και το προσωπικό του. 

Άρθρο 5 

Όπου στη νομοθεσία για αρμοδιότητες που ανήκουν 
στο Υπουργείο Τουρισμού αναφέρεται ο Υπουργός Ανά¬ 
πτυξης στο εξής νοείται ο Υπουργός Τουρισμού. Όπου 
στη νομοθεσία για αρμοδιότητες που μεταφέρονται στο 
ανασυνιστώμενο Υπουργείο Τουρισμού αναφέρεται το 
Υπουργείο Ανάπτυξης στο εξής νοείται το Υπουργείο 
Τουρισμού. 

Άρθρο 6 

1. Μέχρι τη θέσπιση του Οργανισμού του Υπουργείου 
Τουρισμού σύμφωνα με το άρθρο 20 του Ν. 2503/1997 
εφαρμόζεται το Π.Δ. 296/1989 όπως τροποποιήθηκε και 
το Π.Δ. 313/2001. 

2. Μέχρι τη συγκρότηση των υπηρεσιών και πειθαρχι¬ 
κών συμβουλίων για το προσωπικού του Υπουργείου Του¬ 
ρισμού, εξακολουθούν να παραμένουν αρμόδια τα συμ¬ 
βούλια του Υπουργείου Ανάπτυξης. 

Άρθρο 7 

Οι δαπάνες του ανασυνιστώμενου Υπουργείου Τουρι¬ 
σμού καλύπτονται μέχρι το τέλος του 2004 από τον προϋ¬ 
πολογισμό του Υπουργείου Ανάπτυξης. 


Άρθρο 8 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Μαρτίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




